ಇಂದು ವಿಶ್ವ ತೆಂಗಿನಕಾಯಿ ದಿನ ಇಂದು ವಿಶ್ವ ತೆಂಗಿನಕಾಯಿ ದಿನ. ಎಲ್ಲರ ಮನೆ ಎದುರು ತೆಂಗಿನ ಮರ ಇರುವುದು ಸರ್ವೇಸಾಮಾನ್ಯ. ಅಡುಗೆಯಲ್ಲಿ ತೆಂಗು ಬಳಸುತ್ತಾರೆ, ಎಳನೀರು ಸೇವನೆ ಬಹಳ ಅರೋಗ್ಯಕರ. ತೆಂಗು ವಿಶ್ವವಿಖ್ಯಾತಿ ಪಡೆದ ಪದಾರ್ಥ. ತೆಂಗಿನ ಎಣ್ಣೆಯನ್ನು ಎಲ್ಲರೂ ಬಳಸುತ್ತಾರೆ. ತೆಂಗಿನ ಗರಿಯಿಂದ ಅನೇಕ ವಸ್ತು ಮಾಡುತ್ತಾರೆ. ಬಹುಉಪಯೋಗಿ ತೆಂಗನ್ನು ಭಾರತದಲ್ಲಿ ತೆಂಗಿನಮರಕ್ಕೆ ಕಲ್ಪವೃಕ್ಷ ಎಂದೇ ಕರೆಯಲಾಗುತ್ತದೆ. ತೆಂಗಿನ ಪ್ರತಿ ಭಾಗವು ಉಪಯೋಗಕಾರಿ. ದಕ್ಷಿಣ ಭಾರತ ರಾಜ್ಯಗಳಾದ ಕರ್ನಾಟಕ, ಕೇರಳ, ತಮಿಳುನಾಡು ಮತ್ತು ಆಂಧ್ರಪ್ರದೇಶಗಳಲ್ಲಿ ತೆಂಗಿನ ಮರ ಹೆಚ್ಚು ಬೆಳೆಯುತ್ತಾರೆ. ತುಮಕೂರು ಜಿಲ್ಲೆಯಲ್ಲಿ ರೈತರು ಅತಿ ಹೆಚ್ಚು ತೆಂಗು ಬೆಳೆಯುತ್ತಾರೆ. ಇದೇ ಕಾರಣಕ್ಕೆ ತುಮಕೂರಿಗೆ ಕಲ್ಪತರು ನಾಡು ಎನ್ನುತ್ತಾರೆ. ಭಾರತದಲ್ಲಿ, ಮುಂಬಯಿ, ಕೊಂಕಣ ಸೀಮೆಗಳ ಸಮುದ್ರ ತೀರದಲ್ಲಿ ವಾಸಿಸುವ ಜನರು, ಶ್ರಾವಣ ಮಾಸದ ಪ್ರಥಮ ಹುಣ್ಣಿಮೆ ದಿನದಂದು, ನಾರಿಯಲ್ ಪೂರ್ಣಿಮಾ ಎಂಬ ಹೆಸರಿನಲ್ಲಿ ಸಮುದ್ರವನ್ನು ಪೂಜಿಸಿ ಹೂವು, ಅಕ್ಕಿ ಹಾಗೂ ತೆಂಗಿನಕಾಯಿಗಳನ್ನು ಅರ್ಪಿಸಿ, ತೆಂಗಿನಕಾಯಿ ದಿನವನ್ನು ಆಚರಿಸುತ್ತಾರೆ. ಏಷ್ಯಾದ ವಿವಿಧ ದೇಶಗಳ ಆರ್ಥಿಕ ಬೆಳವಣಿಗೆಗೆ ತೆಂಗಿನಕಾಯಿ ಬೆಳೆಯನ್ನು ಪೋತ್ಸಾಹಿಸುವ ನಿಟ್ಟಿನಲ್ಲಿ ಇಂಡೋನೇಷ್ಯಾದ ರಾಜಧಾನಿ ಜಕಾರ್ತಾದಲ್ಲಿ, ಏಷ್ಯಾಫೆಸಿಫಿಕ್ ದೇಶಗಳ ತೆಂಗಿನಕಾಯಿ ಸಮುದಾಯ ಮಂಡಳಿಯನ್ನು ರಚಿಸಿ, ಸೆಪ್ಟೆಂಬರ್ 2 ರಂದು ವಿಶ್ವ ತೆಂಗಿನಕಾಯಿ ದಿನ ಎಂದು ಘೋಷಿಸಿದ್ದಾರೆ.